
Evropski parlament,
–	ob upoštevanju člena 286(2) Pogodbe o delovanju Evropske unije, v skladu s katerim se je Svet posvetoval s Parlamentom (C10‑0123/2024),
–	ob upoštevanju člena 133 Poslovnika,
–	ob upoštevanju poročila Odbora za proračunski nadzor (A10‑0018/2024),
A.	ker se je Svet s pismom z dne 9. oktobra 2024 posvetoval z Evropskim parlamentom o imenovanju Iliane Ivanove za članico Računskega sodišča;
B. 	ker je Odbor za proračunski nadzor ocenil priporočila kandidatke, zlasti glede na zahteve iz člena 286(1) Pogodbe o delovanju Evropske unije; ker je med ocenjevanjem odbor prejel življenjepis kandidatke ter njene odgovore na pisni vprašalnik, ki ji je bil poslan;
C.	ker je imela nato kandidatka 21. novembra 2024 predstavitev, ki jo je začela z uvodno izjavo, nadaljevala pa z odgovori na vprašanja članov odbora;
1.	odobri predlog Sveta, da se Iliana Ivanova imenuje za članico Računskega sodišča;
2.	naroči svoji predsednici, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.

